[{"text_idx": "#000006", "text": "Kaskokindlustuse hind so\u0303ltub peamiselt nii auto vanusest, va\u0308a\u0308rtusest, soovitud kindlustuse ulatusest kui ka varasemast kindlustus- ja kahjuajaloost. Samas kujundavad kindlustuspakkujad oma hinna erineva metoodika alusel."}, {"text_idx": "#000007", "text": "\"Paratamatult jo\u0303uab kogu u\u0308mberringi toimuv inflatsioon ka kindlustusteenuse hindadesse,\" ma\u0308rkis ERGO kindlustuse so\u0303idukikindlustuse portfelli juht Kaido Naarits."}, {"text_idx": "#000008", "text": "Naaritsa so\u0303nul peab praeguse hinnato\u0303usu mo\u0303istmiseks vaatama koroonapandeemia eelsesse aega. Pandeemia ohjeldamiseks rakendatud liikumispiirangud viisid alla liiklus- ja kahjusageduse. Seeto\u0303ttu langetasid kindlustuspakkujad ka 2020. aasta esimeses pooles so\u0303idukist ja kasutaja riskitasemest olenevalt hinda 20\u201330 protsenti."}, {"text_idx": "#000009", "text": "\"Seda hinnataset oli vo\u0303imalik suhteliselt sarnasel tasemel hoida selle aasta alguseni,\" ra\u0308a\u0308kis Naarits. \"Ta\u0308nane kindlustuse hinnatase on taastunud liiklus- ja kahjusageduse ning suurenenud va\u0308ljamaksete to\u0303ttu liikunud tagasi 2020. aasta alguse tasemele.\""}, {"text_idx": "#000010", "text": "Swedbanki riskikindlustuse valdkonnajuht Aleksei Z\u030cemkov to\u0303i na\u0308iteks, et keskmine aastamakse oli liikluskindlustusel 2019. aastal 134 eurot, 2020. aastal 133 eurot ja mullu 102 eurot ehk statistika po\u0303hjal on liikluskindlustuse keskmine makse languses. Kahjude arv aga nu\u0308u\u0308d taas kerkinud 2019. aasta tasemele."}, {"text_idx": "#000011", "text": "\"Kui arvestada ka seda, et kahjusagedus on taastunud pandeemiaeelsele tasemele ja enamgi, siis hinnamuudatusi va\u0308listada ei saa,\" so\u0303nas Z\u030cemkov."}, {"text_idx": "#000012", "text": "\"Oluline on ka kindlustusjuhtumite arv \u2013 2019. aastal oli kindlustusjuhtumite arv 36 134, 2020. aastal oli kindlustusjuhtumite arv 29 746 ning eelmisel aastal 35 892,\" ra\u0308a\u0308kis ta."}, {"text_idx": "#000013", "text": "Kahjusageduse taastumisele lisaks mo\u0303jutab kindlustushinda ka kiire inflatsioon. See to\u0303stab nii so\u0303idukite taastamise kui ka kindlustusjuhtumitega kaasnevate teenuste kulusid. Viimase puhul on kasvanud na\u0308iteks kulud asendusautodele."}, {"text_idx": "#000014", "text": "\"Kusjuures asendusauto kulude suurenemisel mo\u0303juvad veel omakorda vajalike varuosade tarneprobleemid,\" ma\u0308rkis Naarits. Na\u0308iteks on na\u0308iliselt lihtsa remondi puhul tekkinud olukordi, kus tuleb varuosa oodata na\u0308dalaid, misto\u0303ttu peab kogu ootamise aja kasutama asendusautot."}, {"text_idx": "#000015", "text": "Coop Panga Kindlustusmaakleri juhi Raivo Piibori so\u0303nul jo\u0303uab hinnato\u0303usu ka palgasurve. \"Lisaks on u\u0308ldine hinnato\u0303us to\u0303stnud ka varuosade hindu ja kasvanud on ka palgad ning seela\u0308bi ka remondi to\u0308o\u0308tundide hind, mis ko\u0303ik kokkuvo\u0303ttes samuti kindlustuse hindadele mo\u0303ju avaldavad.\""}, {"text_idx": "#000016", "text": "Samal ajal on ma\u0308rkimisva\u0308a\u0308rselt to\u0303usnud nii uute kui ka kasutatud autode hind."}, {"text_idx": "#000017", "text": "PZU Kindlustuse so\u0303idukikindlustuse grupijuhi Claude Kaasiku so\u0303nul on viimase aasta jooksul nii liiklus- kui ka kaskokindlustuse kindlustusjuhtumite hu\u0308vitised to\u0303usnud keskmiselt 20\u201325 protsenti. Kaasik na\u0308eb hinnato\u0303usu taga peamiselt so\u0303idukite taastamise hinnato\u0303usu."}, {"text_idx": "#000018", "text": "Remondikulusid to\u0303stab ka see, et ta\u0308napa\u0308eva autodes kasutatakse u\u0308ha rohkem tehnoloogiat. \"See omakorda mo\u0303jutab ka kindlustusmakseid. See ku\u0308ll on vaid u\u0308ks komponent kindlustushinna kujunemisel,\" u\u0308tles Kaasik."}, {"text_idx": "#000019", "text": "\"Kuidas hinnad edaspidi liiguvad, seda na\u0308itab aeg ning ennustusi siinkohal vo\u0303imalik teha ei ole,\" u\u0308tles Kaasik."}, {"text_idx": "#000020", "text": "Elektriauto kasutajal tuleb liikluskindlustuse eest kro\u0303bedamat hinda maksta"}, {"text_idx": "#000023", "text": "Ma\u0308tik so\u0303itis end maanteeratturite EM-il esiku\u0308mnesse"}, {"text_idx": "#000031", "text": "Automaks tuleb esialgsest versioonist omanikule kulukam"}, {"text_idx": "#000033", "text": "Rahapuudusel ja\u0308a\u0308b rajamata ainus so\u0303idukite tunnel U\u0308lemiste linnakusse"}, {"text_idx": "#000036", "text": "Majandusministeerium kaalub to\u0308o\u0308tutoetuste perioodi lu\u0308hendamist"}, {"text_idx": "#000037", "text": "Rootsis sai ulatuslikus teevaringus mitu inimest kannatada"}, {"text_idx": "#000039", "text": "Su\u0308gise algusega tulevad jahedamad ilmad"}, {"text_idx": "#000043", "text": "Ornitoloog: praegu on ha\u0308sti mitmekesine ra\u0308ndeaeg"}]